******

***Din conținutul acestui număr***:

**Anul 2021 – numărul 41**

**11- 15 octombrie**

[Repere din agenda publică a conducerii instituţiei prefectului - judeţul Hunedoara în perioada 11 -15 octombrie, 2021 2](#_Toc85547868)

[Selecție de Acte normative apărute în Monitorul Oficial al României în perioada 11– 15 octombrie, 2021 3](#_Toc85547869)

[Informaţie Europeană 5](#_Toc85547870)

[NOUTĂȚI – Informații UTILE 5](#_Toc85547871)

[PNDR: Informații privind proiectele de investiții în exploatații agricole (sM 4.1) care includ dotări ce optimizează activitatea agricolă 5](#_Toc85547872)

[PNDR: Informații privind verificarea proiectelor care propun investiții pentru obținerea de produse conform rețetelor consacrate 5](#_Toc85547873)

[Beneficiarii POPAM cu polițe de asigurări de la City Insurance trebuie să prezinte o nouă poliță de asigurare conform legislației în vigoare 6](#_Toc85547874)

[A început luna finanțării sociale: Cum pot fi îmbunătățite sistemele actuale de finanțare a antreprenorilor sociali 7](#_Toc85547875)

[AFIR: Beneficiarii publici ai PNDR trebuie să actualizeze bugetele indicative ca urmare a creșterii prețurilor la materialele de construcție 8](#_Toc85547876)

[Competiție pe fondurile destinate tinerilor fermieri: Bugetul a fost depășit cu 150% după doar cinci zile de la deschiderea apelului 9](#_Toc85547877)

[Codul Ocupațiilor din România, în curs de actualizare. Peste 100 de noi meserii ar urma să fie incluse 9](#_Toc85547878)

[CONSULTĂRI 10](#_Toc85547879)

[2021-2027: Programul pentru Acvacultură și Pescuit, Raportul de mediu și Studiul de evaluare adecvată, lansate spre consultare publică 10](#_Toc85547880)

[Consultare publică cu privire la Programul european pentru ocuparea forței de muncă și inovare socială și instrumentul de microfinanțare Progress 10](#_Toc85547881)

[APELURI – Finanțări 11](#_Toc85547882)

[Apelul „Intervenții prioritare pentru comunitățile rome” a fost prelungit 11](#_Toc85547883)

[Noua ediție a microgranturilor va fi lansată pe 25 octombrie! Preînscrierea în aplicație, disponibilă de săptămâna viitoare 11](#_Toc85547884)

[START ONG a lansat ghidul de resurse utile pentru proiectele comunitare 12](#_Toc85547885)

[PNDR: Primul apel din 2021 pentru investiții în infrastructura de acces agricolă va fi deschis începând cu 28 octombrie! 12](#_Toc85547886)

[182 de milioane de euro pentru procesarea produselor agricole, începând de astăzi! 12](#_Toc85547887)

[Au fost publicate ghidurile finale pentru apelurile din PNDR dedicate activităților non-agricole în mediul rural (sM 6.2 și 6.4) 13](#_Toc85547888)

[Din actualitatea europeană 15](#_Toc85547889)

[DiscoverEU: Comisia oferă 60 000 de permise de transport feroviar tinerilor europeni 15](#_Toc85547890)

[Caravana #EUpeDrum ajunge la Cluj şi Bistrița-Năsăud 17](#_Toc85547891)

[Comisia prezintă un grup de experți privind combaterea dezinformării și promovarea alfabetizării digitale prin educație și formare 17](#_Toc85547892)

[Prețurile la energie: Comisia prezintă măsuri pentru a aborda situația excepțională cu care ne confruntăm și impactul acesteia 18](#_Toc85547893)

[Politica de coeziune a UE: primul raport privind egalitatea de gen prezintă realizările femeilor și dezavantajele cu care se confruntă acestea în regiunile UE 21](#_Toc85547894)

[Comisia anunță câștigătorii din 2021 ai Premiului Megalizzi – Niedzielski pentru jurnaliștii aspiranți și lansează o nouă cerere de propuneri 22](#_Toc85547895)

[Comisia lansează lucrările pentru desemnarea anului 2022 drept Anul european al tineretului 23](#_Toc85547896)

[Coronavirus: UE continuă să ofere asistență României 25](#_Toc85547897)

Întocmit,

Compartimentul Afaceri Europene și Relații Internaționale,

Edit Iliescu, consilier

Alexandra Irina Pădurean, manager public

Repere din agenda publică a conducerii instituţiei prefectului - judeţul Hunedoara   
în perioada 11 -15 octombrie, 2021

Facem cunoscute publicului următoarele acțiuni din agenda publică a domnului Călin Petru MARIAN, prefectul județului Hunedoara și a subprefectului SZÉLL Lőrincz:

| **Eveniment** | **Data** |
| --- | --- |
| *Participare la evenimentul desfășurat cu ocazia „Zilei Naționale a Produselor Agroalimentare Românești” organizat de Direcția pentru Agricultură Județeană Hunedoara.* | ***11 octombrie*** |
| *Întâlnire de lucru cu reprezentanții IPJ Hunedoara, ISU Hunedoara, IJJ Hunedoara, DSP Hunedoara, SJPI Hunedoara.* | ***11 octombrie*** |
| *Întâlnire operativă cu şefii şi coordonatorii structurilor de specialitate din Instituţia Prefectului - judeţul Hunedoara* | ***11 octombrie*** |
| *Participare la emisiunea „În lumina adevărului” transmisă de postul de televiziune InfoHD.* | ***12 octombrie*** |
| *Întâlnire de lucru cu managerii tuturor spitalelor din județul Hunedoara, directorul Casei Județene pentru Asigurări de Sănătate, Adrian David și directorul Direcției de Sănătate Publică, Sebastian Mezei.* | ***12 octombrie*** |
| *Participare, împreună cu reprezentanții  I.S.U, D.S.P, D.S.V.S.A. și I.T.M., la acțiunile de verificare a respectării normelor legale pentru prevenirea răspândirii infecţiilor cu SARS-CoV-2 în municipiul Deva.* | ***13 octombrie*** |
| *Vizită de lucru, împreună cu primarul municipiului Petroșani, Tiberiu Iacob Ridzi, pentru stabilirea lucrărilor de amenajare a spațiul pus la dispoziția Biroului Permise de Conducere și Înmatriculare a Vehiculelor Hunedoara. În spațiile nou amenajate urmează să funcționeze, în regim permanent, birourile care vor fi puse la dispoziția cetățenilor din zona Valea Jiului – Hațeg.* | ***13 octombrie*** |
| *Participare la conferința de lansare a proiectului „SICONET – Servicii Integrate, Calificare și Ocupare, pentru tinerii NEETs”, eveniment, organizat de Agenția Județeană pentru Ocuparea Forței de Muncă – Hunedoara, în parteneriat cu A.J.O.F.M. Bihor și cu două firme de consultanță.* | ***14 octombrie*** |
| *Participare la Târgul de Toamnă organizat în comuna Pui.* | ***14 octombrie*** |
| *Întâlnire de lucru cu primarul comunei Blăjeni.* | ***14 octombrie*** |
| *Întâlnire de lucru cu doamna Veronica Topor, director APIA Hunedoara, dl. Botici Ovidiu, inginer șef OCPI, primarii comunelor Lelese, Bunila și Lunca Cernii* | ***15 octombrie*** |
| *Întâlnire de lucru cu primarul comunei Vața de Jos.* | ***15 octombrie*** |
| *Participare la reluarea acțiunilor de vaccinare în centre mobile, a locuitorilor din zona rurală a județului, respectiv a comunei Certeju de Sus.* | ***16 octombrie*** |

Cancelaria Prefectului

🏵🏵🏵

http://www.expert-monitor.ro/LexMonitor/interfete/img/expertmonitor.jpg

Selecție de Acte normative apărute în Monitorul Oficial al României   
în perioada 11– 15 octombrie, 2021

**M. Of. nr. 968/ 11 octombrie 2021**

* **1073 - Guvernul României** - Hotărâre pentru aprobarea Normelor metodologice de aplicare a prevederilor Legii nr. 226/2021 privind stabilirea măsurilor de protecție socială pentru consumatorul vulnerabil de energie
* **1077 - Guvernul României** - Hotărâre pentru aprobarea Planului de acțiuni preventive privind măsurile de garantare a securității aprovizionării cu gaze naturale în România
* **263 - Ministerul Agriculturii și Dezvoltării Rurale** - Ordin pentru modificarea și completarea anexei la Ordinul ministrului agriculturii și dezvoltării rurale nr. 1.731/2015 privind instituirea schemei de ajutor de minimis „Sprijin acordat microîntreprinderilor și întreprinderilor mici din spațiul rural pentru înființarea și dezvoltarea activităților economice neagricole“

**M. Of. nr. 969/ 11 octombrie 2021**

* **245 - Parlamentul României** - Lege pentru completarea tabelului-anexă nr. I la Legea nr. 143/2000 privind prevenirea și combaterea traficului și consumului ilicit de droguri
* **246 - Parlamentul României** - Lege privind aprobarea Ordonanței de urgență a Guvernului nr. 35/2021 pentru modificarea Legii nr. 200/2006 privind constituirea și utilizarea Fondului de garantare pentru plata creanțelor salariale

**M. Of. nr. 970/ 11 octombrie 2021**

* **1044 - Președintele României** - Decret privind desemnarea candidatului la funcția de prim-ministru

**M. Of. nr. 971/ 12 octombrie 2021**

* **1066 - Guvernul României** - Hotărâre pentru modificarea și completarea Hotărârii Guvernului nr. 1.349/2002 privind colectarea, transportul, distribuirea și protecția, pe teritoriul României, a corespondenței clasificate

**M. Of. nr. 972/ 12 octombrie 2021**

* **391 - Agenția Națională pentru Ocuparea Forței de Muncă** - Ordin privind aprobarea Procedurii de decontare a sumelor pentru plata indemnizației pentru fiecare zi liberă acordată în condițiile art. 1 din Ordonanța de urgență a Guvernului nr. 110/2021 privind acordarea unor zile libere plătite părinților și altor categorii de persoane în contextul răspândirii coronavirusului SARS-CoV-2, a documentelor justificative, precum și a modelului acestora

**M. Of. nr. 973/ 12 octombrie 2021**

* **247 - Parlamentul României** - Lege pentru aprobarea Ordonanței de urgență a Guvernului nr. 38/2019 privind modificarea Ordonanței de urgență a Guvernului nr. 28/2013 pentru aprobarea Programului național de dezvoltare locală și pentru modificarea și completarea Legii nr. 411/2004 privind fondurile de pensii administrate privat
* **248 - Parlamentul României** - Lege pentru completarea art. 5 din Legea nr. 8/2016 privind înființarea mecanismelor prevăzute de Convenția privind drepturile persoanelor cu dizabilități
* **1093 - Guvernul României** - Hotărâre privind repartizarea sumelor corespunzătoare cotei prevăzute la art. 6 alin. (1) lit. e) din Legea bugetului de stat pe anul 2021 nr. 15/2021, pentru finanțarea instituțiilor publice de spectacole din subordinea autorităților administrației publice locale ale unităților administrativ-teritoriale din județe, respectiv teatre, opere și filarmonici
* **1094 - Guvernul României** - Hotărâre pentru aprobarea cuantumului minim al burselor de performanță, de merit, de studiu și de ajutor social pentru elevii din învățământul preuniversitar de stat, cu frecvență, care se acordă în anul școlar 2021-2022

**M. Of. nr. 974/ 12 octombrie 2021**

* **5327 - Ministerul Educației** - Ordin privind aprobarea Calendarului de administrare a evaluărilor naționale la finalul claselor a II-a, a IV-a și a VI-a în anul școlar 2021-2022

**M. Of. nr. 978/ 13 octombrie 2021**

* **2103 - Ministerul Sănătății** - Ordin privind modificarea anexei la Ordinul ministrului sănătății nr. 487/2020 pentru aprobarea protocolului de tratament al infecției cu virusul SARS-CoV-2

**M. Of. nr. 979/ 13 octombrie 2021**

* **5454 - Ministerul Educației** - Ordin pentru modificarea și completarea Metodologiei privind organizarea și desfășurarea concursului pentru ocuparea funcțiilor de director și director adjunct din unitățile de învățământ preuniversitar de stat, aprobată prin Ordinul ministrului educației nr. 4.597/2021

**M. Of. nr. 984/ 14 octombrie 2021**

* **1105 - Guvernul României** - Hotărâre privind alocarea de sume din Fondul de rezervă bugetară la dispoziția Guvernului, prevăzut în bugetul de stat pe anul 2021, pentru suplimentarea bugetului Ministerului Sănătății

**M. Of. nr. 985/ 14 octombrie 2021**

* **2140 - Ministerul Sănătății** - Ordin pentru modificarea anexei nr. 2 la Ordinul ministrului sănătății nr. 434/2021 privind aprobarea Planului de măsuri pentru organizarea spitalelor și a unităților de dializă în contextul pandemiei de COVID-19 și a listei spitalelor și unităților de dializă care asigură asistența medicală pentru pacienți, cazuri confirmate și suspecte de COVID-19, conform clasificării spitalelor în 3 niveluri de competență

**M. Of. nr. 987/ 15 octombrie 2021**

* **987- Guvernul României** - Hotărâre pentru modificarea anexelor nr. 1-4 la Hotărârea Guvernului nr. 1.850/2005 privind stabilirea uniformei personalului militar din Jandarmeria Română, a însemnelor distinctive, a formei și conținutului insignei și ale documentelor de legitimare a acestuia, precum și a siglei Jandarmeriei Române

**M. Of. nr. 988/ 15 octombrie 2021**

* **2144 - Ministerul Sănătății** - Ordin pentru modificarea Ordinului ministrului sănătății nr. 905/2009 privind înființarea Dispeceratului unic pentru centralizarea paturilor libere care se asigură de către unitățile sanitare publice pentru internarea pacienților proveniți din unitățile de primire a urgențelor (UPU) sau compartimentele de primire a urgențelor (CPU)

**M. Of. nr. 989/ 15 octombrie 2021**

* **1123 - Guvernul României** - Hotărâre pentru modificarea Hotărârii Guvernului nr. 1.054/2021 privind suplimentarea bugetului Ministerului Tineretului și Sportului din Fondul de rezervă bugetară la dispoziția Guvernului, prevăzut în bugetul de stat pe anul 2021
* **1642 - Ministerul Economiei, Antreprenoriatului și Turismului** - Ordin privind aprobarea Procedurii de implementare a sesiunii nr. 2 aferente măsurii „Microgranturi acordate din fonduri externe nerambursabile“ din cadrul schemei de ajutor de stat instituite prin Ordonanța de urgență a Guvernului nr. 130/2020 privind unele măsuri pentru acordarea de sprijin financiar din fonduri externe nerambursabile, aferente Programului operațional Competitivitate 2014-2020, în contextul crizei provocate de COVID-19, precum și alte măsuri în domeniul fondurilor europene

**M. Of. nr. 990/ 15 octombrie 2021**

* **254 - Parlamentul României** - Lege privind aprobarea Ordonanței de urgență a Guvernului nr. 126/2020 pentru modificarea Ordonanței de urgență a Guvernului nr. 158/2005 privind concediile și indemnizațiile de asigurări sociale de sănătate și instituirea unor măsuri privind indemnizațiile de asigurări sociale de sănătate
* **7806 - Departamentul pentru Situații de Urgență** - Ordin privind prelungirea carantinei zonale pentru satul Zam din comuna Zam, județul Hunedoara

Descărcați  ADOBE READER - <http://get.adobe.com/reader/>

Sursa: Monitorul Oficial al României - <http://www.monitoruloficial.ro/RO/article--e-Monitor.html>

🏵🏵🏵

Informaţie Europeană

|  |  |
| --- | --- |
| Logoul Consiliului UE și al președinției slovene | **Președinția slovenă a Consiliului UE: 1 iulie-31 decembrie 2021**  Prioritățile președinției slovene sunt determinate de deviza sa: „Europa. Rezilientă. Împreună.”  Programul președinției se axează pe patru domenii principale:   * redresarea, reziliența și autonomia strategică a UE * un proces de reflecție privind viitorul Europei * stilul de viață european, statul de drept și valorile europene * sporirea nivelului de securitate și stabilitate în vecinătatea Europei   Site-ul președinției slovene: <https://slovenian-presidency.consilium.europa.eu/en/> |
| Președinția slovenă a Consiliului UE va depune eforturi pentru a contribui în mod activ la consolidarea rezilienței UE la crizele sanitare, economice, energetice, climatice și cibernetice. Colaborarea, sprijinirea reciprocă și acțiunile solidare pentru binele fiecărui cetățean european vor fi esențiale pentru consolidarea rezilienței UE.​ | |

🏵🏵🏵

NOUTĂȚI – Informații UTILE

🏵

PNDR: Informații privind proiectele de investiții în exploatații agricole (sM 4.1) care includ dotări ce optimizează activitatea agricolă

Agenția pentru Finanțarea Investițiilor Rurale a anunțat ieri, 15 octombrie 2021, faptul că beneficiarii submăsurii 4.1 „Investiții în exploatații agricole” care investesc în dotări tehnice ale utilajelor, care contribuie la optimizarea lucrărilor agricole, pot primi punctaj la criteriul de selecție P 4.2.1 (Producere și utilizare de energie regenerabilă pentru consum propriu, senzori pentru determinarea umidității din sol sisteme de irigat/ drenaj/ desecare bazate pe senzori și automatizare, investiții corporale și necorporale legate de agricultura de precizie).

În acest caz, nu este necesară specificarea în Cererea de finanțare a valorii acestor dotări tehnice separat de totalul prețului per utilaj, potrivit comunicatului oficial.

Dotările tehnice, suplimentare față de varianta standard a utilajelor, trebuie să se regăsească în ofertele depuse la Cererea de Finanțare și să fie detaliate în Studiul de Fezabilitate.

Sursa: AFIR

\*

PNDR: Informații privind verificarea proiectelor care propun investiții pentru obținerea de produse conform rețetelor consacrate

Agenția pentru Finanțarea Investițiilor Rurale a anunțat ieri, 15 octombrie 2021, faptul că verificarea proiectelor care propun investiții pentru obținerea de produse conform rețetelor consacrate, aferente submăsurii (sM) 4.2, se realizează în baza dispozițiilor Ordinului comun MADR, MS, ANPC nr. 151/ 1.460/ 213 din 13.09.2021, privind schema de calitate rețetă consacrată (publicat în Monitorul Oficial). Astfel, în cadrul procedurii aprobate sunt precizate următoarele:

„*Pentru sesiunea 2021, proiectele care prevăd investiții pentru obținerea de produse alimentare marcate cu mențiuni conform schemelor de calitate naționale notificate la Comisia Europeană (rețete consacrate românești, produse de calitate garantată, calitate premium, porc crescut în bunăstare) pot obține punctaj în cadrul criteriului de selecție dacă la momentul lansării sesiunii de depunere proiecte schemele respective sunt aprobate și publicate în Monitorul Oficial*.”

În acest sens, AFIR a menționat faptul că modalitatea de evaluare a criteriului pentru proiectele care prevăd obținerea acestor produse este următoarea: în cazul proiectelor care vizează realizarea unui/ unor produse conform rețetelor consacrate și solicitantul dorește obținerea de punctaj la criteriul P1.2 (Proiecte care promovează investiții destinate produselor care participă la sisteme din domeniul calității produselor agricole și alimentare recunoscute la nivel național [produse tradiționale], precum și produse alimentare marcate cu mențiunea rețete consacrate românești, calitate garantată, calitate Premium, porc crescut în bunăstare), se va ține cont de următoarele aspecte:

* obținerea unui produs care participă la sisteme din domeniul calității recunoscute la nivel național, în urma implementării proiectului, conform angajamentului pe propria răspundere și asumat prin Cererea de finanțare.

Expertul AFIR va verifica dacă Solicitantul a bifat căsuța aferentă din Declarația F, din Cererea de finanțare.

* din tipurile de produse obținute, cel puțin un produs trebuie realizat conform unei rețete consacrate și trebuie să se regăsească în categoria produselor vândute după finalizarea proiectului, conform previziunilor economice din Studiul de Fezabilitate.

Expertul AFIR va verifica dacă Solicitantul a menționat acest aspect în Studiul de fezabilitate.

Documentele care atestă obținerea produsului/ produselor cu rețetă consacrată vor fi prezentate pentru verificare la finalul primului an de monitorizare

Sursa: AFIR

\*

Beneficiarii POPAM cu polițe de asigurări de la City Insurance trebuie să prezinte o nouă poliță de asigurare conform legislației în vigoare

Autoritatea de Supraveghere Financiară din România a retras autorizația de funcționare a Societății de Asigurare-Reasigurare City Insurance S.A., prin Decizia nr. 1148/ 17.09.2021

Având în vedere această situație, beneficiarii POPAM au obligația de a respecta prevederile articolului 29 din Ordonanța de Urgență nr. 49 din 23 octombrie 2015. Articolul prevede că societatea de asigurări emitentă a poliței căreia îi este subordonată plata avansului – acolo unde este cazul, trebuie să fie autorizată, conform legislației în vigoare.

* Legislația în vigoare prevede că rămân valabile contractele de asigurare încheiate cu societatea de asigurare-reasigurare City Insurance S.A. (City Insurance), producându-și efectele până la data la care intervine una dintre următoarele situații:
* Expirarea poliței de asigurare la data menționată în contractul de asigurare;
* Denunțarea contractului de asigurare de către asigurat (beneficiarul POPAM), printr-o notificare transmisă societății;
* Depășirea perioadei de 90 de zile de la data pronunțării hotărârii de deschidere a procedurii falimentului conform prevederilor legale (Legea 85/2014 privind procedurile de prevenire a insolvenței și a insolvenței, art. 262 alineat 32).

Concret, până la expirarea poliței pe care o dețin, beneficiarii trebuie să prezinte AM POPAM o poliță de asigurare a avansului eliberată de o societate de asigurări autorizată. În acest sens, beneficiarii care au contractele de asigurare încheiate cu City Insurance trebuie să ia o decizie cu privire la aceasta și să se asigure că nu vor rămâne fără un instrument de garantare valid, luând în calcul și termenul de 90 de zile de la declararea definitivă a falimentului, dată care va fi anunțată public în perioada următoare, potrivit comunicatului oficial.

Autoritatea de Supraveghere Financiară face, de asemenea, precizarea că toți creditorii de asigurare beneficiază de protecția Fondului de Garantare a Asiguraților (FGA) în vederea recuperării primelor plătite în avans sau a despăgubirilor datorate, conform contractelor de asigurare încheiate.

Sursa: AM POPAM

\*

A început luna finanțării sociale: Cum pot fi îmbunătățite sistemele actuale de finanțare a antreprenorilor sociali

Anul trecut am pus bazele Alianței Române pentru Finanțare Socială (Social Finance Alliance for Romania - SOFIA) împreună cu Ashoka România. Anul acesta alianța a sprijinit deja [20 de antreprenori sociali](https://www.fonduri-structurale.ro/social-finance-alliance-for-romania-sofia) și va începe să deruleze noi evenimente! În perioada 12-26 octombrie 2021, antreprenori sociali, investitori, finanțatori și entuziaști ai sectorului social sunt invitați să devină parte din alianță și să participe la evenimentele organizate în cadrul lunii finanțării sociale:

**Calendar evenimente**

**12 Octombrie 2021**

**10:00 - 12:00 Schimbările sistemice: ce este un sistem și cum poate fi schimbat? (ENG)**

* Ashoka și Ashoka Fellows vor prezenta informații cu privire la dezvoltarea mentalități de schimbare sistemică în structurile noastre locale;

**13:00 - 16:00 Finanțarea schimbărilor sistemice (ENG)**

* Practicile actuale de finanțare sunt adesea construite pentru a sprijini proiectele pe termen scurt cu rezultate clare, măsurabile, mai degrabă decât abordări colaborative, în evoluție, pentru a crea schimbări durabile. Cum le putem schimba?;

**14 Octombrie 2021**

**10:00 - 13:00 Networking: Nevoile și perspectivele părților interesate din ecosistemul local (ROU)**

* În formatul unui eveniment de networking, vor fi reuniți antreprenori sociali și creatori de schimbare, împreună cu finanțatori, investitori și autorități publice pentru a culege informații despre nevoile specifice ale tuturor părților, pentru a lega noi căi de colaborare și a înțelege mai bine elementele cheie pentru a accelera accesul mai bun la finanțarea socială;

**18 Octombrie 2021**

**16:00 - 17:30 Cum mobilizăm capital? (ROU)**

* În această sesiune, vă veți conecta cu expertiza locală intersectorială pentru a înțelege mai bine cum poate fi mobilizat capitalul. Vor fi aprofundate care sunt cele mai bune practici locale și internaționale actuale și vor exista discuții despre motivațiile și așteptările din spatele investițiilor în organizații bazate pe impact;

**19 Octombrie 2021**

**10:00 - 14:00 Finanțare socială pentru antreprenori sociali și organizații de sprijin (ENG)**

* Participanții vor primi o introducere în subiectul finanțării sociale și vor afla despre diferite abordări pentru investiții și colaborarea cu antreprenorii sociali într-un mod creativ. Mai mult, provocările de finanțare socială vor fi prezentate din diferite perspective, luând în considerare experiențele participanților cu finanțarea socială și investițiile de impact. **Cristina Pojoga, partener fonduri-structurale.ro & campaign manager consolid8,** va explica modul în care pot fi utilizate diferite surse de finanțare pentru a genera investiții cu impact;

**20 Octombrie 2021**

**11:00-13:00 Instrumente financiare pentru finanțare socială & introducere SoFiA (ENG)**

* În această sesiune vom prezenta abordarea Social Finance Alliance for Romania: fonduri-structurale.ro, Ashoka România, Bridge for Billions, Qoin și Conda dezbat modalități de a conecta piața locală cu sprijinul organizațiilor internaționale care lucrează în accelerarea diversității instrumentelor financiare dedicate inovării sociale;

**25 Octombrie 2021**

**15:00-16:30 Ce tipuri de crowdfunding pot folosi antreprenorii sociali? (ROU)**

* Eveniment realizat de fonduri-structurale.ro – consolid8: În cadrul evenimentului reprezentanți ai 4 platforme de crowdfunding vor explica despre cum pot fi utilizate diferitele tipuri de crowdfunding în dezvoltarea unei afaceri sociale (rewards crowdfunding, donation crowdfunding, equity crowdfunding și lending crowdfunding)

**26 Octombrie 2021**

**10:00-13:00 Co-creare & Colectare de informații de la ecosistem (ROU)**

* Acest eveniment final își propune să creeze spațiul pentru a reflecta la cele mai recente sesiuni din Luna finanțării sociale. În acest sens, se dorește inițierea unei conversați aprofundate cu privire la modul de mobilizare a pieței în crearea de noi oportunități pentru instrumente financiare și politici care să accelereze accesul antreprenorilor sociali la finanțare.

Participarea la Social Finance Month este gratuită, iar înscrierile se realizează [***aici***](https://www.eventbrite.com/e/social-finance-month-funding-systems-change-tickets-182382580207).

Sursa: www.fonduri-structurale.ro

\*

AFIR: Beneficiarii publici ai PNDR trebuie să actualizeze bugetele indicative ca urmare a creșterii prețurilor la materialele de construcție

Agenția pentru Finanțarea Investițiilor Rurale a informat ieri, 11 octombrie 2021, beneficiarii publici ai Programului Național de Dezvoltare Rurală 2014 – 2020 faptul că **trebuie să actualizeze bugetul indicativ aferent contractelor de finanțare**, în conformitate cu prevederile OUG 15/ 2021 privind reglementarea unor măsuri fiscal-bugetare cu impact asupra contractelor de achiziție publică de lucrări prin ajustarea prețului raportat la creșterea prețului materialelor de construcții.

Astfel, actualizarea se realizează de către beneficiarii publici care au contracte de finanțare încheiate cu AFIR pentru proiectele de investiții finanțate din fonduri publice, aflate în derulare și care se încadrează în prevederile art. 1 din Ordonanța Guvernului nr.15/ 2021. Pentru acești beneficiari prețul contractelor de achiziție publică aflate în derulare la data intrării în vigoare a ordonanței, se ajustează, în condițiile descrise în ordonanță, prin actualizarea prețurilor aferente materialelor, prin aplicarea unui coeficient de ajustare, pentru a ține seama de orice creștere sau diminuare a costului materialelor pe baza căruia s-a fundamentat prețul contractelor.

Ajustarea prețurilor contractelor de achiziție publică se realizează la fiecare solicitare de plată, pe întreaga perioadă de derulare a contractului, exclusiv pentru restul rămas de executat la data intrării în vigoare a ordonanței, până la finalizarea şi recepționarea lucrărilor aferente obiectivelor sau proiectelor de investiții, potrivit prevederilor legale în vigoare la data efectuării recepției, pe baza situațiilor de lucrări însușite de executant, diriginte de șantier şi autoritatea sau entitatea contractantă, ca urmare a unei solicitări justificate din partea contractantului. Cheltuielile cu materialele pentru lucrările executate până la data intrării în vigoare a ordonanței și nesolicitate la plată, nu se ajustează.

Costurile suplimentare generate de ajustarea prețurilor **nu fac obiectul finanțării din fondurile eligibile FEADR**, **ci se suportă din fondurile proprii ale beneficiarilor și vor fi evidențiate pe neeligibil**, pe linia bugetară actualizări din bugetul indicativ. Precizăm că **valoarea totală eligibilă a proiectului care face obiectul finanțării nerambursabile rămâne neschimbată.**

Autoritățile publice, beneficiari ai PNDR 2020, care se încadrează în prevederile ordonanței au posibilitatea să solicite Centrului Regional pentru Finanțarea Investițiilor Rurale (CRFIR) de care aparțin modificarea contractului de finanțare, respectiv a Anexei 3 – Buget indicativ, doar pentru linia bugetară actualizări.

Sursa: AFIR

\*

Competiție pe fondurile destinate tinerilor fermieri: Bugetul a fost depășit cu 150% după doar cinci zile de la deschiderea apelului

genția pentru Finanțarea Investițiilor Rurale a anunțat ieri, 11 octombrie 2021, epuizarea fondurilor europene alocate pentru *instalarea tinerilor fermieri*, disponibile prin submăsura (sM) 6.1 din Programul Național de Dezvoltare Rurală 2014 – 2020 (PNDR 2020).

Fondurile solicitate de tinerii fermieri au ajuns la un procent de peste **150% din totalul fondurilor** alocate pentru perioada de tranziție 2021 – 2022, astfel fiind închisă sesiunea de primire a cererilor de finanțare prin sM 6.1, în data de 8 octombrie 2021.

În total, AFIR a primit online **4.302 cereri de finanțare**, din care **3.383** **de solicitări de finanțare** au fost depuse de tinerii fermieri de la nivel național (componenta *național inclusiv zona ITI – Delta Dunării*) și alte **919 cereri de finanțare** au fost depuse de tinerii din zona montană (componenta *zona montană*). Valoarea totală a fondurilor europene solicitate este de **200.280.000 de euro**, peste dublul alocării de 100.000.000 de euro, împărțită astfel: **155.270.000 de euro** pentru tinerii de la nivel național și **45.010.000 de euro** pentru tinerii din zona montană.

**Fondurile disponibile pentru tinerii fermieri din teritoriu național s-au epuizat în primele cinci zile din etapa a doua de depunere**, respectiv 2 octombrie 2021, iar suma alocată tinerilor fermieri din zona montană s-a epuizat vineri, 8 octombrie 2021.

Conform Regulamentului de organizare și funcționare al procesului de selecție și al procesului de verificare a contestațiilor pentru proiectele aferente măsurilor din PNDR 2020, sesiunea de depunere a proiectelor **se închide automat**, înainte de termenul limită, atunci când valoarea publică totală a proiectelor depuse ajunge la un punctaj estimat mai mare sau egal cu pragul de calitate aferent lunii respective. Excepție fac primele 5 zile calendaristice din fiecare etapă de depunere din cadrul sesiunii, când oprirea depunerilor de proiecte nu este condiționată de atingerea plafonului din nivelul alocării sesiunii.

Sursa: AFIR

\*

**Codul Ocupațiilor din România, în curs de actualizare. Peste 100 de noi meserii ar urma să fie incluse**

Ministrul Muncii și Protecției Sociale, Raluca Turcan, a anunțat ieri, 12 octombrie 2021, în cadrul evenimentului de lansare a studiului „Costul educației: Investiție, randament, impact”, realizat la solicitarea Fundației World Vision România, de către Deloitte România, faptul că se lucrează la actualizarea Codului Ocupațiilor din România (COR) pentru ca România să poată fi în linie cu meseriile viitorului.

Potrivit ministrului „*România se dezvoltă, intră într-o competiţie internaţională, nu mai poţi să mergi doar cu dulgheri şi cu tâmplari, cu toate că sunt meserii foarte bine plătite în străinătate. Dar apar meserii ale viitorului pe care dacă noi nu le acceptăm şi nu le pregătim, o să ne prindă viitorul nepregătiţi*”.

În acest sens, oficialul a declarat faptul că în ceea ce priveşte competenţele digitale ale tinerilor între 16 şi 24 de ani, România se află la 56% faţă de media europeană de 80%, iar la nivelul întregii populaţii competenţele digitale sunt de 10%, în timp ce, la nivel European, sunt de 33%.

Astfel că „*asta înseamnă meserii noi, calificări noi, pe care noi începem să le pregătim prin actualizarea Codului Ocupațiilor din România unde deja* ***am identificat aproximativ 100 de meserii noi****, din care 50 de ocupații vin să răspundă evoluțiilor din domeniile IT și digitalizare. De exemplu:* ***analist de testare software, auditor de securitate cibernetică, investigații digitale, expert în securitate cibernetică****, sunt meserii noi, iar pe altele care nu se mai folosesc de cel puțin nouă ani de zile, le scoatem din Codul Ocupațiilor, pentru că nu are rost să focalizezi resurse pe lucruri care nu mai au legătură cu piața muncii*”.

Sursa: Guvernul României

\*

**Procedura pentru noua ediție a microgranturilor, publicată în forma finală și transmisă către Monitorul Oficial**

Ministerul Economiei, Antreprenoriatului și Turismului a anunțat că a transmis astăzi, 15 octombrie 2021, pentru ***publicarea în Monitorul Oficial procedura de implementare a sesiunii nr. 2 aferente măsurii 1 “Microgranturi acordate din fonduri externe nerambursabile”*** din cadrul schemei de ajutor de stat instituită prin OUG nr. 130 din 31 iulie 2020 privind unele măsuri pentru acordarea de sprijin financiar din fonduri externe nerambursabile, cu completările și modificările ulterioare.

Pentru a descărca procedura și anexele, click [***aici***](https://www.fonduri-structurale.ro/descarca-document/33608).

Conform informațiilor publicate zilele trecute de MEAT, ***sesiunea de depunere se va deschide pe 25 octombrie 2021***, ora 10:00. Din data de 18 octombrie 2021, va începe etapa de preînscriere pe platforma [granturi.imm.gov.ro](https://granturi.imm.gov.ro/auth/login).

| **Documente** |
| --- |
| [Procedura finala Microgranturi oct 2021+Anexe.zip](https://www.fonduri-structurale.ro/descarca-document/33608) |

Sursa: MEAT

🏵🏵🏵

CONSULTĂRI

🏵

2021-2027: Programul pentru Acvacultură și Pescuit, Raportul de mediu și Studiul de evaluare adecvată, lansate spre consultare publică

Luni, 11 octombrie 2021, AM POPAM a anunțat lansarea spre consultare publică a următoarelor documente:

* [A doua variantă a Programului pentru Acvacultură și Pescuit](http://www.mmediu.ro/app/webroot/uploads/files/Programul%20pentru%20Avcacultura%20si%20Pescuit_draft.pdf) (draft)
* [Raportul de mediu](http://www.mmediu.ro/app/webroot/uploads/files/RAPORT%20MEDIU%206%20octombrie%20ora%2016final.pdf)
* [Studiul de evaluare adecvată](http://www.mmediu.ro/app/webroot/uploads/files/STUDIU%20DE%20EVALUARE%20ADECVAT%C4%82%201.8final.pdf)

Observaţii/comentarii şi sugestii se primesc în scris la sediul Ministerului Agriculturii și Dezvoltării Rurale, precum și pe adresa de e-mail [programare.popam@madr.ro](mailto:programare.popam@madr.ro) în termen de 48 zile de la data publicării anunţului, începând cu data de 11.10.2021.

De asemenea, AM POPAM a anunțat faptul că la 29 noiembrie 2021, începând cu ora 11:00, se va desfășura o dezbatere publică, în sistem videoconferință, prin intermediul platformei ZOOM. Toți cei care doresc să participe la dezbaterea publică se pot înscrie la adresa de e-mail: programare.popam@madr.ro, prin furnizarea următoarelor informații: nume și prenume, instituția pe care o reprezintă (dacă este cazul), adresa de e-mail cu care se va face conectarea la ședință.

Termenul limită pentru înscriere este 26 noiembrie 2021, ora 11:00.

Sursa: AM POPAM

\*

Consultare publică cu privire la Programul european pentru ocuparea forței de muncă și inovare socială și instrumentul de microfinanțare Progress

Comisia Europeană a lansat o consultare publică pentru a evalua activitățile întreprinse în cadrul Programului european pentru ocuparea forței de muncă și inovare socială (EaSI) și a instrumentului de microfinanțare Progress (EPMF).

Consultarea solicită feedback de la cetățenii Uniunii Europene, organizațiile guvernamentale și neguvernamentale, serviciile de ocupare a forței de muncă publice și private, instituțiile de învățământ superior și institutele de cercetare, întreprinderile sociale și private, instituțiile financiare bancare și nebancare, partenerii sociali, organizațiile internaționale, instituțiile UE, și orice alte părți interesate.

Consultarea publică este deschisă până la **28 decembrie 2021**.

Chestionarul este disponibil în toate limbile oficiale ale Uniunii, iar răspunsurile pot fi trimise în oricare dintre acestea. Se poate participa în calitate personală sau organizațională / instituțională.

Chestionarul este disponibil [***aici***](https://ec.europa.eu/info/law/better-regulation/have-your-say/initiatives/11969-Employment-and-social-innovation-programme-2014-20-final-evaluation/public-consultation_en).

Sursa: www.fonduri-structurale.ro

APELURI – Finanțări

🏵

Apelul „Intervenții prioritare pentru comunitățile rome” a fost prelungit

Fondul Român de Dezvoltare Socială a anunțat ieri, 11 octombrie 2021, prelungirea termenului-limită de depunere a proiectelor în cadrul apelului „***Intervenții prioritare pentru comunitățile rome***”, până la data de **15 noiembrie 2021**. Termenul inițial era 14 octombrie 2021.

Modificarea a fost inclusă într-un corrigendum publicat vineri, 8 octombrie 2021, pe pagina web dedicată Programului. Pe lângă prelungirea termenului-limită de depunere a proiectelor, prin intermediul corrigendum-ului au fost operate și alte modificări, respectiv prelungirea termenului până la care promotorii pot solicita deschiderea contului online necesar în vederea depunerii proiectului și majorarea plafonului maxim care poate fi alocat investițiilor. Cei implicați în pregătirea unor proiecte care urmează a fi depuse în cadrul apelului sunt invitați să consulte noua formă a documentației de apel, actualizată în urma publicării Corrigendumului nr. 1.

Entitățile interesate de accesarea liniei de finanțare pot transmite solicitări de informații și clarificări pe marginea documentației de apel, prin e-mail, la [info@frds.ro](mailto:info@frds.ro), până cel târziu în data de 29 octombrie 2021 (cu 10 zile lucrătoare înainte de data limită de depunere a proiectelor în cadrul apelului). Solicitările primite ulterior nu vor mai fi luate în considerare pentru soluționare.

Lansat în data 15 iulie 2021, apelul „Intervenții prioritare pentru comunitățile rome” este finanţat prin intermediul Granturilor SEE 2014-2021 și vizează finanțarea de inițiative ale autoritățile publice locale (comune, orașe/municipii) și organizațiilor neguvernamentale care să conducă, în principal, la îmbunătăţirea facilităţilor sociale şi educaţionale pentru copii şi tineri, la creşterea accesului la servicii de sănătate și la îmbunătăţirea condiţiilor de locuit în comunitățile de romi.

Pentru mai multe detalii puteți consulta rubrica noastră de [***alte finanțări***](https://www.fonduri-structurale.ro/alte-finantari/516/schema-de-granturi-mici-interventii-prioritare-pentru-comunitatile-rome).

Sursa: FRDS

\*

Noua ediție a microgranturilor va fi lansată pe 25 octombrie! Preînscrierea în aplicație, disponibilă de săptămâna viitoare

Ministerul Economiei, Antreprenoriatului și Turismului a anunțat ieri, 11 octombrie 2021, faptul că **Măsura 1 „Microgranturi acordate din fonduri externe nerambursabile**” din cadrul schemei de ajutor de stat instituite prin ORDONANȚA DE URGENȚĂ nr. 130 din 31 iulie 2020 privind unele măsuri pentru acordarea de sprijin financiar din fonduri externe nerambursabile, cu completările și modificările ulterioare, va fi relansată în data **de 25 octombrie 2021, ora 10:00**.

Conform MEAT, din data de **18 octombrie 2021, va începe etapa de preînscriere** pe platforma <https://granturi.imm.gov.ro/auth/login>.

Procedura de implementare a **Măsurii 1 „Microgranturi acordate din fonduri externe nerambursabile**”, care reprezintă ghidul aplicantului, se află în prezent la Ministerul Investițiilor și Proiectelor Europene (MIPE), pentru obținerea avizului final premergător aprobării și publicării în Monitorul Oficial al României. Aceasta a fost concepută conform prevederilor legislative în vigoare, respectiv OUG 130/2020 completată și modificată ulterior, precum și în baza propunerilor și sugestiilor transmise de mediul de afaceri în perioada în care a fost pusă în dezbatere publică.

După obținerea avizului de la MIPE, MEAT va transmite procedura spre publicare în Monitorul Oficial. În același timp, până la data de 18 octombrie 2021 aplicația creată de STS va fi testată,  astfel încât să răspundă tuturor cerințelor în momentul lansării.

Din data de 18 octombrie 2021, aplicația va permite crearea profilului, user-ului și parolei, pentru noile categorii de beneficiari. Aceștia vor înregistra cu semnătură electronică atât datele reprezentantului legal/împuternicit, cât și datele firmei înființate în anul 2019/II/IF/profesii liberale. Se vor putea înregistra și ceilalți aplicanți elibili care nu aveau cont pe platforma electronică.

Depunerea aplicațiilor va putea fi realizată timp de 30 zile calendaristice de la demararea înscrierii, până la ora 20.00 a ultimei zile de înscriere, cu posibilitatea de prelungire a termenului până la epuizarea bugetului, potrivit MEAT.

Sursa: MEAT

\*

**START ONG a lansat ghidul de resurse utile pentru proiectele comunitare**

Ieri, 12 octombrie 2021, Programul START ONG a anunțat lansarea unui nou document din cadrul Programului de Dezvoltare Organizațională Start ONG, lansat de Kaufland Romania și implementat de Asociația Act for Tomorrow.

Ghidul cuprinde resurse utile pentru toate organizațiile, din 2 domenii importante: comunicare (atât internă, cât și externă) și management (atât la managementul organizației, cât și în managementul unui proiect).

Potrivit START ONG, motivul lansării acestui ghid este faptul că organizațiile neguvernamentale sunt într-o continuă dezvoltare, iar pentru aceasta au nevoie de instrumentele potrivite. Iar cum nu toate au și sprijinul financiar necesar, se întâmplă adesea ca acestea să stagneze în anumite activități sau chiar proiecte.

La fiecare resursă prezentată în ghid se găsește modalitatea prin care se poate accesa gratuitatea sau reducerea aferentă, pachetele oferite și un tutorial de cum se folosește, se arată în comunicatul oficial.

Ghidul poate fi consultat [***aici***](https://startong.ro/blog/wp-content/uploads/2021/10/Canva-Ghid-dezvoltare-Start-ONG-resur.pdf?fbclid=IwAR074n1pOqRYcZ2FCHZeyfm4PnX2rOQbyQrUuc6xaOmak-cHKhlY2QnmO3g).

Ana-Maria Radu, www.fonduri-structurale.ro

Sursa: Facebook START ONG

\*

**PNDR: Primul apel din 2021 pentru investiții în infrastructura de acces agricolă va fi deschis începând cu 28 octombrie!**

Noua ediție a microgranturilor va fi lansată pe 25 octombrie! Preînscrierea în aplicație, disponibilă de săptămâna viitoare

***Sursa: AFIR***

\*

**182 de milioane de euro pentru procesarea produselor agricole, începând de astăzi!**

În perioada 28 octombrie 2021 – 27 ianuarie 2022 se va desfășura prima sesiune din 2021 de depunere a Cererilor de finanţare pentru submăsura 4.3A „***Investiții pentru dezvoltarea, modernizarea sau adaptarea infrastructurii agricole şi silvice – componenta infrastructura de acces AGRICOLĂ***” din Programul Național de Dezvoltare Rurală 2014 – 2020, a anunțat luni, 11 octombrie 2021, Ministerul Agriculturii și Dezvoltării Rurale.

Prin proiectele depuse vor fi finanţate investiţii în construcţia, extinderea și/sau modernizarea drumurilor de acces agricole către ferme (căi de acces din afara exploataţiilor agricole).

Beneficiarii eligibili sunt unităţile administrativ teritoriale şi/sau asociaţii ale acestora, constituite conform legislației naționale în vigoare.

Bugetul total alocat sesiunii este de 104.094.911 Euro.

Rata sprijinului public nerambursabil va fi de 100% din totalul cheltuielilor eligibile şi nu va depăşi 1.000.000 Euro/proiect.

[***Descarcă***](https://www.fonduri-structurale.ro/descarca-document/33598) ghidul alături de anexele aferente

| **Documente** |
| --- |
| [Ghidul Solicitantului sM 4.3 Agricol - 2021.zip](https://www.fonduri-structurale.ro/descarca-document/33598) |

***Sursa: MADR***

\*

**Au fost publicate ghidurile finale pentru apelurile din PNDR dedicate activităților non-agricole în mediul rural (sM 6.2 și 6.4)**

**UPDATE**: AFIR a [anunțat](https://www.fonduri-structurale.ro/descarca-document/33609) perioada de depunere pentru cele două apeluri:

* **Pentru submăsura 6.2: 29 octombrie 2021 - 31 ianuarie 2022;**
* **Pentru submăsura 6.4: 02 noiembrie 2021 – 01 februarie 2022.**

**\*\*\***

Agenția pentru Finanțarea Investițiilor Rurale a publicat ieri, 14 octombrie 2021, ghidurile finale pentru submăsurile ***6.2 - Sprijin pentru înființarea de activități neagricole în zone rurale***, respectiv ***6.4 - Investiții în crearea și dezvoltarea de activități neagricole*** din cadrul Programului Național de Dezvoltare Rurală 2014-2020, care au fost lansate inițial spre consultare publică la [20 mai 2021](https://www.fonduri-structurale.ro/stiri/26390/pndr-ghidurile-pentru-noile-apeluri-dedicate-activitatilor-nonagricole-instalarea-tinerilor-fermieri-si-dezvoltarea-fermelor-mici-publicate-in-consultare).

**sM 6.2 - Sprijin pentru înființarea de activități neagricole în zone rurale**

**Solicitanţii eligibili** pentru sprijinul financiar nerambursabil acordat prin această submăsură sunt:

* Fermieri sau membrii unei gospodarii agricole care îşi diversifică activitatea prin înfiinţarea unei activităţi neagricole pentru prima dată în spaţiul rural (autorizaţi cu statut minim de PFA);
* Micro-întreprinderi şi întreprinderi mici existente din spaţiul rural, care îşi propun activităţi neagricole pe care nu le-au mai efectuat până la data aplicării pentru sprijin;
* Micro-întreprinderi şi întreprinderi mici noi, înfiinţate în anul depunerii aplicaţiei de finanţare sau cu o vechime de maximum 3 ani fiscali consecutivi, care nu au desfăşurat activităţi până în momentul depunerii acesteia (start-ups).

**Domeniile de diversificare** acoperite în cadrul submăsurii sunt:

* Activități de producție (ex: fabricarea produselor textile, îmbrăcăminte, articole de marochinărie, articole de hârtie și carton; fabricarea produselor chimice, farmaceutice; activități de prelucrare a produselor lemnoase; industrie metalurgică, fabricare construcții metalice, mașini, utilaje și echipamente; fabricare produse electrice, electronice, inclusiv producție de combustibil din biomasă, (fabricare de peleți) în vederea comercializării, producerea și utilizarea energiei din surse regenerabile pentru desfășurarea propriei activități, ca parte integrantă a proiectului etc.;
* Activități meșteșugărești (ex: activități de artizanat și alte activități tradiționale non-agricole (ex: olărit, brodat, prelucrarea manuală a fierului, lânii, lemnului, pielii etc.);
* Activități turistice (ex: structuri de cazare de tip camping, parcuri de rulote, bungalow-uri, servicii turistice de agrement și alimentație publică, inclusiv punct gastronomic local);
* Servicii (ex: medicale, sociale, sanitar-veterinare; reparații mașini, unelte, obiecte casnice; consultanță, contabilitate, juridice, audit; servicii în tehnologia informației și servicii informatice; servicii tehnice, administrative, alte servicii destinate populației din spațiul rural, etc.).

**Nu sunt eligibile**

* cheltuielile cu achiziționarea de utilaje și echipamente agricole aferente activității de prestare de activități auxiliare pentru producția vegetală, în conformitate cu Clasificarea Activităților din Economia Națională, precum și producerea și comercializarea produselor din Anexa I din Tratat;
* cheltuielile pentru înființarea/ modernizarea/extinderea de agropensiuni, pensiuni, hoteluri;
* cheltuielile pentru înființarea/ modernizarea/extinderea structurilor de alimentație publică integrate în cadrul structurilor turistice de cazare; cheltuielile aferente domeniilor exceptate în conformitate.

**Sprijinul public nerambursabil** este de 50.000 de euro/ proiect, cu excepția activităţilor de producţie pentru care valoarea sprijinului este de 70.000 euro/ proiect.

Nu este necesară cofinanțare din partea beneficiarului.

[***Descarcă***](https://www.fonduri-structurale.ro/descarca-document/33603) ghidul și anexele aferente

**sM 6.4 - Investiții în crearea și dezvoltarea de activități neagricole**

**Solicitanţii eligibili** pentru sprijinul financiar nerambursabil acordat prin această sub-măsură sunt:

* Micro-întreprinderi şi întreprinderi neagricole mici existente şi nou-înfiinţate (start-ups) din spaţiul rural;
* Fermieri sau membrii unor gospodării agricole (autorizaţi cu statut minim pe PFA) care îşi diversifică activitatea de bază agricolă prin dezvoltarea unei activităţi neagricole în zona rurală în cadrul întreprinderii deja existente, încadrabile în micro-întreprinderi şi întreprinderi mici, cu excepţia persoanelor fizice neautorizate.

**Exemple de tipuri de investiţii şi cheltuieli eligibile:**

* Investiţii pentru producerea şi comercializarea produselor neagricole:
  + fabricarea produselor textile, îmbrăcăminte, articole de marochinarie, articole de hârtie şi carton;
  + fabricarea produselor chimice, farmaceutice;
  + activităţi de prelucrare a produselor lemnoase;
  + industrie metalurgică, fabricare de construcţii metalice, maşini, utilaje şi echipamente;
  + fabricare produse electrice, electronice;
* Investiţii pentru activităţi meşteşugăreşti (activităţi de artizanat şi alte activităţi tradiţionale neagricole – olărit, brodat, prelucrare manuală a fierului, lânii, lemnului, pielii, etc);
* Investiţii legate de furnizarea de servicii:
  + servicii medicale, sociale, sanitar-veterinare;
  + servicii de reparaţii maşini, unelte, obiecte casnice;
  + servicii de consultanţă, contabilitate, juridice, audit;
  + activităţi de servicii în tehnologia informaţiei şi servicii informatice;
  + servicii tehnice, administrative, etc.
* Investiții noi pentru infrastructură în unităţile de primire turistică de tipul: parcuri de rulote, camping, bungalow, cu respectarea Ordinului ANT 65/2013, cu modificările şi completările ulterioare
* Investiţii in proiecte care presupun activități de agrement;
* Modernizarea/ extinderea unităților de primire turistică de tipul: parcuri de rulote, camping, bungalow și agropensiuni, cu respectarea Ordinului ANT 65/2013, cu modificările şi completările ulterioare
* Investiții noi/ modernizări/ extinderi ale structurilor de alimentație publică inclusiv punctul gastronomic local
* Investiţii pentru producţia de combustibil din biomasă (ex: fabricare de peleţi, brichete şi fabricarea de compost din deșeuri organice) în vederea comercializării.
* Investiții pentru servicii de digitalizare în scopul eficientizării activității Investiții care susțin protecția mediului

**Sprijinul public nerambursabil**:

Sprijinul public va reprezenta 90% sau 70% din totalul cheltuielilor eligibile. Valoarea cheltuielilor eligibile nerambursabile (corespunzatoare procentului de 90% sau 70% ) va fi de maxim 200.000 euro, cu respectarea conditiilor ajutorului de minimis.

Plafonul minim acceptat pentru un proiect finanţat prin această sub-măsură este de 10.000 euro, această sumă reprezentând valoarea totală eligibilă a proiectului.

[***Descarcă***](https://www.fonduri-structurale.ro/descarca-document/33604) ghidul și anexele aferente

| **Documente** |
| --- |
| [Ghidul Solicitantului pentru sM 6.2 - 2021.zip](https://www.fonduri-structurale.ro/descarca-document/33603) |
| [Ghidul Solicitantului pentru sM 6.4 - 2021.zip](https://www.fonduri-structurale.ro/descarca-document/33604) |
| [Anunt\_CerereProiecte\_sM6.2\_sM6.4\_2021\_S01.pdf](https://www.fonduri-structurale.ro/descarca-document/33609) |

Sursa: AFIR

🏵🏵🏵

Din actualitatea europeană

DiscoverEU: Comisia oferă 60 000 de permise de transport feroviar tinerilor europeni

**Comisia va furniza, în cadrul inițiativei** [**DiscoverEU**](https://europa.eu/youth/discovereu_ro)**, permise gratuite pentru transportul feroviar unui număr de 60 000 de europeni cu vârste cuprinse între 18 și 20 de ani.**

Perioada de înscriere pentru a călători în 2022, Anul european al tineretului, începe mâine, 12 octombrie, la ora 12:00, și se încheie pe 26 octombrie, la ora 12:00.

Vicepreședintele pentru promovarea modului de viață european, Margaritis **Schinas**, a declarat: *„În ultimele 18 luni, într-un adevărat spirit de solidaritate, tinerii noștri și-au sacrificat momente prețioase și definitorii din viața lor. Sunt încântat de faptul că, prin cele 60 000 de permise de călătorie cu trenul oferite, Comisia dă astăzi un puternic impuls mobilității la nivel european. Dezvoltarea mobilității și a oportunităților la nivel european va fi, de asemenea, stimulată prin programul Erasmus+, dar și prin numeroase alte inițiative care vor avea loc în 2022 în cadrul Anului european al tineretului."*

Mariya **Gabriel**, comisarul pentru inovare, cercetare, cultură, educație și tineret, a declarat: *„Îmi face o mare plăcere să lansez această nouă rundă a inițiativei DiscoverEU pentru a da unui număr de 60 000 de tineri șansa de a descoperi bogăția continentului nostru. În spiritul desemnării de către Comisie a anului 2022 drept An european al tineretului, DiscoverEU revine în forță, oferindu-le din nou tinerilor ocazia de a călători cu trenul pentru a-și lărgi orizonturile, de a învăța, de a-și îmbogăți experiențele și de a se întâlni, călătorind, cu alți tineri europeni, începând din martie 2022."*

Această [rundă de înscrieri este deschisă](https://europa.eu/youth/discovereu_ro)[Căutați traducerile disponibile pentru linkul precedentRO**•••**](javascript:void(0)) tinerilor europeni născuți între 1 iulie 2001 și 31 decembrie 2003. În mod excepțional, se pot înscrie și tineri în vârstă de 19 și 20 ani, deoarece rundele dedicate lor au fost amânate din cauza pandemiei de COVID-19.

Tinerii selectați pot călători din martie 2022 până în februarie 2023 pentru un număr de maximum 30 de zile. Întrucât evoluția pandemiei rămâne incertă, tuturor călătorilor li se vor oferi rezervări flexibile prin intermediul unui nou permis de călătorie mobil. Data plecării poate fi modificată până în momentul deplasării. Permisele de călătorie mobile au o valabilitate de un an. Comisia recomandă tuturor călătorilor să verifice eventualele restricții de călătorie pe site-ul [ReopenEU](https://reopen.europa.eu/ro)[Căutați traducerile disponibile pentru linkul precedentRO**•••**](javascript:void(0)).

Tinerii cu nevoi speciale sunt ferm încurajați să participe la DiscoverEU. Comisia va pune la dispoziția lor informații și sfaturi și va acoperi costurile asistenței speciale reprezentate, de exemplu, de o persoană însoțitoare, de un câine de asistență etc.

Câștigătorii pot călători singuri sau cu un grup de până la cinci persoane (toate trebuie să aibă vârsta necesară pentru a fi eligibile). Pentru a promova mobilitatea sustenabilă, contribuind astfel la realizarea obiectivelor Pactului verde european, participanții la DiscoverEU vor călători în principal cu trenul. Cu toate acestea, pentru a se asigura un acces larg pe întregul teritoriu al UE, participanții vor putea să utilizeze și alte mijloace de transport, cum ar fi autocarul sau feribotul, sau, în mod excepțional, avionul. Acest lucru va garanta că tinerii care locuiesc pe insule sau în regiuni îndepărtate vor avea și ei șansa de a participa la această inițiativă.

Fiecărui stat membru i se alocă un număr de permise de călătorie, în funcție de populația sa, ca proporție din populația totală a Uniunii Europene.

**Context**

Comisia a lansat [DiscoverEU](https://europa.eu/youth/discovereu_ro)[Căutați traducerile disponibile pentru linkul precedentRO**•••**](javascript:void(0)) în iunie 2018, în urma unei propuneri a Parlamentului European. Această inițiativă a fost integrată oficial în noul [program Erasmus+ 2021-2027](https://ec.europa.eu/commission/presscorner/detail/ro/ip_21_1326)[Căutați traducerile disponibile pentru linkul precedentRO**•••**](javascript:void(0)).

DiscoverEU conectează mii de tineri, construind o comunitate în întreaga Europă. Participanți care nu se cunoșteau până atunci au intrat în contact pe platformele de comunicare socială, au făcut schimb de informații sau au oferit sfaturi privind atracțiile locale, au format grupuri pentru a călători dintr-un oraș în altul sau au locuit acasă la alți participanți.

În perioada 2018-2019, 350 000 de candidați s-au înscris pentru un total de 70 000 de permise de călătorie disponibile: 66 % dintre aceștia au călătorit pentru prima dată cu trenul în afara țării lor de reședință. Pentru mulți dintre ei, a fost și prima dată când au călătorit fără părinți sau adulți însoțitori, iar majoritatea au afirmat că au devenit mai independenți. Experiența DiscoverEU le-a oferit posibilitatea de a înțelege mai bine alte culturi și istoria Europei, dar și de a-și îmbunătăți competențele lingvistice. Două treimi dintre ei au declarat că nu și-ar fi putut plăti permisul de călătorie dacă n-ar fi existat inițiativa DiscoverEU.

Începând din 2018, foștii și viitorii călători DiscoverEU formează o comunitate diversă și implicată care se întâlnește online și offline pentru a-și împărtăși experiențele.

Participanții sunt invitați să devină ambasadori DiscoverEU pentru a promova inițiativa. De [asemenea, ei sunt încurajați să îi contacteze pe colegii participanți prin intermediul grupului online](https://www.facebook.com/EuropeanYouthEU) DiscoverEU oficial, pentru a face schimb de experiență și de sfaturi, în special cu privire la experiențele culturale sau la modul de a călători digital și sustenabil.

Pentru a se înscrie, candidații eligibili trebuie să completeze un chestionar cu variante multiple de răspuns care testează cunoștințele generale despre Uniunea Europeană și alte inițiative ale UE destinate tinerilor. Printr-o întrebare suplimentară, candidații sunt invitați să facă o estimare a numărului de persoane care se înscriu în această rundă. Cu cât estimarea este mai apropiată de răspunsul corect, cu atât mai multe puncte primesc participanții. Acest lucru va permite Comisiei să realizeze un clasament al candidaților. Comisia va oferi permise de călătorie solicitanților în funcție de clasament, până la epuizarea biletelor disponibile.

**Pentru mai multe Informații**

[DiscoverEU](https://europa.eu/youth/discovereu_ro)[Căutați traducerile disponibile pentru linkul precedentRO**•••**](javascript:void(0))

[Portalul european pentru tineret](https://europa.eu/youth/discovereu_ro)[Căutați traducerile disponibile pentru linkul precedentRO**•••**](javascript:void(0))

**Date de contact**

**Ștefan TURCU**


E-mail [stefan.turcu@ec.europa.eu](mailto:stefan.turcu@ec.europa.eu)

Număr de telefon 0724 232 197

\*

Caravana #EUpeDrum ajunge la Cluj şi Bistrița-Năsăud

În perioada 12 – 15 octombrie, în cadrul proiectului *Conferința privind viitorul Europei*, şefa Reprezentanței Comisiei Europene în România, Ramona Chiriac, se va afla într-o vizită oficială în Cluj şi Bistrița-Năsăud.

Șefa RCE se va întâlni cu reprezentanţi ai centrelor EUROPE DIRECT din cele două oraşe, va vizita o serie de proiecte europene din zonă, şi va participa la lansarea raportului cu privire la nevoile locale și pașii necesari pentru redresarea antreprenoriatului feminin din Transilvania.

Cu această ocazie şefa Reprezentanței Comisiei Europene în România, Ramona Chiriac a declarat: „Proiectul #EUpeDrum adună idei, oameni şi comunităţi care contribuie la dialogul paneuropean numit Conferinţa privind viitorul Europei şi, în egală măsură, îşi doreşte  să valorizeze munca celor 24 de Centre EUROPE DIRECT şi a multiplicatorilor de informaţie europeană. Pornim aşadar la drum spre toate colţurile României pentru a discuta despre ce Europă vă doriţi!”

Caravana #EUpeDrum face parte din seria acţiunilor desfăşurate sub umbrela *Conferinței privind viitorul Europei (COFE),*un exercițiu care le oferă cetățenilor europeni posibilitatea de a juca un rol central în conturarea viitorului UE. Seria de dialoguri și vizite #EUpeDrum a început la Targoviste şi îşi propune să treacă prin toate cele 24 de centre EUROPE DIRECT din România pentru a se alătura dezbaterilor locale cu privire la ce face Uniunea Europeană și cum se pune în slujba cetățenilor.

**Mai multe informaţii despre Conferinţa privind viitorul Europei**


[Conferința privind viitorul Europei](https://futureu.europa.eu/pages/about?locale=ro)

[Platforma digitală a Conferinței privind viitorul Europei](https://futureu.europa.eu/)

\*

Comisia prezintă un grup de experți privind combaterea dezinformării și promovarea alfabetizării digitale prin educație și formare

Mariya **Gabriel**, comisarul pentru inovare, cercetare, cultură, educație și tineret, va prezenta astăzi, 12 octombrie, în mod oficial un grup de experți privind combaterea dezinformării și promovarea alfabetizării digitale prin educație și formare.

Misiunea generală a grupului de experți este aceea de a contribui la pregătirea unor orientări practice pentru profesori și educatori referitoare la combaterea dezinformării și la promovarea alfabetizării digitale prin educație și formare. Acestea vor duce la consolidarea obiectivului [Planului de acțiune pentru educația digitală](https://ec.europa.eu/education/education-in-the-eu/digital-education-action-plan_en)[Căutați traducerile disponibile pentru linkul precedentEN**•••**](javascript:void(0)) al Comisiei, care vizează să ofere excelență în educația digitală fiecărui elev din orice școală din întreaga Europă.

Referindu-se la noul grup, comisarul **Gabriel** a declarat: *În prezent, gândirea critică și evaluarea calității informațiilor la care avem acces online sunt la fel de importante ca cititul și scrisul*. *Dorim să le oferim tinerilor noștri mijloacele necesare pentru a contribui la dezbaterile și discuțiile online. Pentru a reuși vom lucra, prin intermediul acestui grup de experți, cu profesorii și educatorii noștri, care sunt adevărata forță motrice a schimbării în domeniul educației și formării.”*

Grupul reunește 25 de experți în domeniu – 21 selectați ca urmare a unei cereri deschise și patru membri reprezentând OCDE, Consiliul Europei, UNICEF și Oficiul pentru Proprietate Intelectuală al UE. Grupul de experți se va reuni pentru prima dată mâine.

Comisarul **Gabriel** va prezenta grupul, împreună cu experții Divina Meigs și Onno Hansen-Staszyński, astăzi la ora 17:00 (ora României) pe [EbS](https://audiovisual.ec.europa.eu/en/ebs/live/1)[Căutați traducerile disponibile pentru linkul precedentEN**•••**](javascript:void(0)).

**Date de contact**

**Sonya Gospodinova**

E-mail [sonya.gospodinova@ec.europa.eu](mailto:sonya.gospodinova@ec.europa.eu)

Număr de telefon +32 229 66953

**Sinead Meehan-van Druten**

E-mail [sinead.meehan-van-druten@ec.europa.eu](mailto:sinead.meehan-van-druten@ec.europa.eu)

Număr de telefon +32 229 84094

\*

Prețurile la energie: Comisia prezintă măsuri pentru a aborda situația excepțională cu care ne confruntăm și impactul acesteia

**Comisia a adoptat astăzi, 13 octombrie,**[**Comunicarea privind prețurile la energie**](https://ec.europa.eu/energy/sites/default/files/tackling_rising_energy_prices_a_toolbox_for_action_and_support.pdf)**pentru a aborda creșterea excepțională a prețurilor la energie la nivel mondial, care se preconizează că va dura pe tot parcursul iernii.**

Comisia a adoptat astăzi [Comunicarea privind prețurile la energie](https://ec.europa.eu/energy/sites/default/files/tackling_rising_energy_prices_a_toolbox_for_action_and_support.pdf) pentru a aborda creșterea excepțională a prețurilor la energie la nivel mondial, care se preconizează că va dura pe tot parcursul iernii, și pentru a sprijini populația și întreprinderile europene. Comunicarea include un set de măsuri pe care UE și statele sale membre le pot lua pentru **a aborda impactul imediat al creșterii prețurilor** și pentru **a ne consolida** în continuare **reziliența la șocuri viitoare**. Printre măsurile naționale pe termen scurt se numără sprijinul de urgență pentru venituri acordat consumatorilor casnici, ajutoare de stat pentru întreprinderi și reduceri specifice în materie de taxe și impozite. Comisia va sprijini, de asemenea, investițiile în energia din surse regenerabile și în eficiența energetică; va examina posibilele măsuri privind stocarea energiei și achiziționarea de rezerve de gaze naturale și va evalua actuala organizare a pieței energiei electrice.

Cu ocazia prezentării setului de măsuri, comisarul european pentru energie, Kadri **Simson**, a declarat: *Creșterea prețurilor la energie la nivel mondial reprezintă o preocupare serioasă pentru UE. Pe măsură ce ieșim din pandemie și economiile încep să se redreseze, este important să îi protejăm pe consumatorii vulnerabili și să sprijinim societățile comerciale europene. Comisia ajută statele membre să ia măsuri imediate pentru a reduce impactul acestei creșteri asupra gospodăriilor și a întreprinderilor în această iarnă. În același timp, identificăm alte măsuri pe termen mediu pentru a ne asigura că sistemul nostru energetic este mai rezilient și mai flexibil pentru a face față eventualelor volatilități cu care ne-am putea confrunta în viitor, pe parcursul tranziției. Situația actuală este excepțională, iar piața internă a energiei a funcționat bine în ultimii 20 de ani. Însă trebuie să fim siguri că va continua să funcționeze și în viitor, transformând în realitate țintele Pactul verde european, consolidându-ne independența energetică și îndeplinind obiectivele pe care ni le-am fixat în materie de climă.*

**Un set de măsuri pe termen scurt și mediu**

Creșterea actuală a prețurilor necesită un **răspuns rapid și coordonat**. Cadrul juridic existent prevede că UE și statele sale membre pot să ia măsuri pentru a aborda impactul imediat asupra consumatorilor și a întreprinderilor.

Ar trebui să se acorde prioritate **măsurilor specifice** care pot **atenua rapid impactul pe care îl are creșterea prețurilor asupra consumatorilor vulnerabili și a întreprinderilor mici**. Aceste măsuri ar trebui să poată fi ajustate cu ușurință în primăvară, când se preconizează că situația se va stabiliza. Nu ar trebui ca tranziția pe termen lung și investițiile în surse de energie mai curate să aibă de suferit.

**Măsuri imediate de protecție a consumatorilor și a întreprinderilor**:

* acordarea de sprijin de urgență pentru venit consumatorilor afectați de sărăcia energetică, de exemplu prin bonuri valorice sau plata parțială a facturilor, care pot fi acoperite din veniturile EU ETS;
* autorizarea reportării temporare a scadenței facturilor;
* luarea unor măsuri de protecție pentru evitarea deconectării de la rețea;
* prevederea unor reduceri temporare și specifice ale nivelurilor taxelor și impozitelor pentru gospodăriile vulnerabile;
* acordarea de ajutoare întreprinderilor sau industriilor, în conformitate cu normele UE privind ajutoarele de stat;
* consolidarea razei de acțiune internaționale în domeniul energiei pentru a asigura transparența, lichiditatea și flexibilitatea piețelor internaționale;
* investigarea eventualelor comportamente anticoncurențiale pe piața energiei și însărcinarea Autorității Europene pentru Valori Mobiliare și Piețe (ESMA) să consolideze în continuare monitorizarea evoluțiilor de pe piața carbonului;
* facilitarea unui acces mai larg la contractele de achiziție de energie din surse regenerabile și sprijinirea acestora prin măsuri de însoțire.

**Tranziția către o energie curată este cea mai bună garanție împotriva șocurilor asupra prețurilor în viitor și trebuie accelerată**. UE va continua să dezvolte un sistem energetic eficient, cu o pondere ridicată a energiei din surse regenerabile. Deși sursele regenerabile de energie, care sunt mai ieftine, joacă un rol din ce în ce mai important în mixul energetic general, alte surse de energie, inclusiv gazele naturale, sunt încă necesare atunci când cererea este mai mare. În modul actual de organizare a pieței, atunci când se folosesc gazele naturale, prețul acestora încă determină prețul total al energiei electrice, deoarece toți producătorii primesc același preț pentru același produs – energia electrică – atunci când aceasta intră în rețea. Există un consens general cu privire la faptul că modelul actual de tarifare marginală este cel mai eficient, dar este necesară o analiză suplimentară. Criza a atras atenția și asupra importanței stocării pentru funcționarea pieței gazelor naturale din UE. **În prezent, UE dispune de o capacitate de stocare de peste 20 % din consumul său anual de gaze**, dar nu toate statele membre au instalații de stocare, iar utilizarea acestor instalații și obligațiile de a menține stocuri variază de la un stat membru la altul.

**Măsuri pe termen mediu pentru un sistem energetic decarbonizat și rezilient**:

* intensificarea investițiilor în energia din surse regenerabile, în renovări și în eficiența energetică și eficientizarea licitațiilor pentru sursele regenerabile de energie și a procedurilor de acordare de licențe și autorizații;
* dezvoltarea capacității de stocare a energiei pentru a sprijini creșterea ponderii surselor regenerabile de energie, care este tot mai mare, inclusiv a bateriilor și a hidrogenului;
* însărcinarea organismelor europene de reglementare în domeniul energiei (ACER) să analizeze avantajele și dezavantajele organizării actuale a pieței energiei electrice și să propună, dacă va fi cazul, recomandări Comisiei;
* o eventuală revizuire a Regulamentului privind securitatea aprovizionării pentru a asigura o utilizare și o funcționare mai bune a stocurilor de gaze în Europa;
* analizarea beneficiilor potențiale ale unui sistem voluntar de achiziționare în comun de către statele membre a unor stocuri de gaze naturale;
* înființarea unor noi grupuri regionale transfrontaliere în domeniul gazelor naturale care să analizeze riscurile din acest sector și să ofere consiliere statelor membre cu privire la elaborarea planurilor lor naționale de acțiune preventivă și de urgență;
* consolidarea rolului consumatorilor pe piața energiei, oferindu-le posibilitatea de a-și alege și de a-și schimba furnizorul, de a-și genera propria energie electrică și de a constitui comunități energetice.

Măsurile preconizate vor oferi un răspuns prompt la creșterea prețurilor la energie cu care ne confruntăm în prezent, care este consecința unei situații excepționale la nivel mondial. Acestea vor **contribui la asigurarea unei tranziții energetice accesibile ca preț, juste și durabile pentru Europa**, precum și la **o mai mare independență energetică**. Investițiile în energia din surse regenerabile și în eficiența energetică nu numai că vor reduce dependența de combustibilii fosili importați, dar vor oferi și prețuri angro mai accesibile la energie, care să fie mai reziliente la problemele globale în materie de aprovizionare. Tranziția către o energie curată este cea mai bună asigurare împotriva șocurilor viitoare asupra prețurilor, cum este cel cu care ne confruntăm în prezent, și trebuie accelerată, inclusiv din motive climatice.

**Context**

UE, ca multe alte regiuni ale lumii, se confruntă în prezent cu o creștere vertiginoasă a prețurilor la energie. Acest lucru este determinat în principal de creșterea cererii de energie la nivel mondial, în special de gaze naturale, deoarece s-a accelerat procesul de redresare economică de după perioada de vârf a pandemiei de COVID-19. Și prețul fixat la nivel european pentru emisiile de carbon a crescut brusc în 2021, dar într-o măsură mult mai mică decât prețul la gaze naturale. Impactul creșterii prețului gazelor naturale asupra prețului energiei electrice este de nouă ori mai mare decât impactul creșterii prețului emisiilor de carbon.

Comisia s-a consultat pe larg cu privire la care ar fi răspunsul adecvat la situația actuală și a participat la dezbateri pe această temă cu deputați din Parlamentul European și cu miniștri în cadrul Consiliului Uniunii Europene, inițiind în același timp un dialog pe acest subiect cu industria și furnizorii internaționali de energie. Unele state membre au anunțat deja măsuri naționale de atenuare a creșterii prețurilor, dar altele așteaptă de la Comisie orientări cu privire la măsurile pe care le pot lua. Unii parteneri internaționali au indicat deja că au în plan să suplimenteze livrările de energie către Europa.

Setul de măsuri prezentat astăzi permite un răspuns coordonat pentru a proteja persoanele cele mai expuse riscurilor. Acesta este atent conceput pentru a răspunde nevoilor pe termen scurt de reducere a costurilor energiei pentru gospodării și întreprinderi, fără a afecta piața internă a energiei din UE sau tranziția verde pe termen mediu.

**Etapele următoare**

Comisarul **Simson** le va prezenta comunicarea și setul de măsuri deputaților din Parlamentul European la 14 octombrie, iar miniștrilor energiei - la 26 octombrie. Liderii europeni urmează apoi să discute despre prețurile energiei în cadrul viitorului Consiliu European din 21-22 octombrie. Comunicarea reprezintă contribuția Comisiei la dezbaterea în curs la care participă factorii de decizie din UE. Comisia va continua dialogul cu administrațiile naționale, cu industria, cu grupurile de consumatori și cu partenerii internaționali pe această temă importantă și este pregătită să răspundă oricăror solicitări suplimentare din partea statelor membre.

**Pentru mai multe informații**

[Comunicare privind prețurile la energie](https://ec.europa.eu/energy/sites/default/files/tackling_rising_energy_prices_a_toolbox_for_action_and_support.pdf)

[Întrebări și răspunsuri referitoare la Comunicarea privind prețurile la energie](https://ec.europa.eu/commission/presscorner/detail/ro/qanda_21_5202)[Căutați traducerile disponibile pentru linkul precedentRO**•••**](javascript:void(0))

[Fișă informativă privind piața energetică a UE și prețurile la energie](https://ec.europa.eu/commission/presscorner/detail/ro/fs_21_5212)[Căutați traducerile disponibile pentru linkul precedentRO**•••**](javascript:void(0))

[Fișă informativă privind setul de măsuri](https://ec.europa.eu/commission/presscorner/detail/ro/fs_21_5213)[Căutați traducerile disponibile pentru linkul precedentRO**•••**](javascript:void(0))

[Pagina web privind prețurile la energie în UE](https://ec.europa.eu/energy/topics/markets-and-consumers/EU-energy-prices_en)[Căutați traducerile disponibile pentru linkul precedentEN**•••**](javascript:void(0))

**Date de contact**


**Ștefan TURCU** E-mail [stefan.turcu@ec.europa.eu](mailto:stefan.turcu@ec.europa.eu)

Număr de telefon 0724 232 197

\*

Politica de coeziune a UE: primul raport privind egalitatea de gen prezintă realizările femeilor și dezavantajele cu care se confruntă acestea în regiunile UE

**Comisia a publicat primul** [**Monitor privind egalitatea de gen la nivel regional**](https://ec.europa.eu/regional_policy/en/information/maps/gender-equality-monitor) **al UE.**



**Raportul este disponibil** [**aici**](https://ec.europa.eu/regional_policy/en/information/maps/gender-equality-monitor)[Căutați traducerile disponibile pentru linkul precedentEN**•••**](javascript:void(0))**.**

Raportul oferă o imagine exactă a regiunilor din Europa în care femeile au cele mai multe realizări precum și a celor în care acestea se confruntă cu cele mai mari dezavantaje.

Comisarul pentru coeziune și reformă, Elisa **Ferreira**, a declarat: *Suntîncântată să vă prezint această activitate inovatoare de cartografiere a „plafonului de sticlă” cu care se confruntă femeile la nivel regional în Europa. Raportul demonstrează că mai sunt multe de făcut pentru a ajuta femeile să beneficieze de aceleași oportunități ca bărbații. Comisia va continua să depună eforturi susținute în direcția unei Europe caracterizate de egalitatea de gen.*

Documentul se bazează pe doi indici special elaborați: „indicele realizărilor în rândul femeilor” și „indicele dezavantajelor cu care se confruntă femeile”. Aceștia indică atât regiunile în care femeile au realizări mai multe, cât și zonele în care femeile sunt dezavantajate în comparație cu bărbații.

Documentul arată că, în medie, femeile din regiunile mai dezvoltate pot avea mai multe realizări și sunt mai puțin dezavantajate, în timp ce majoritatea femeilor din regiunile mai puțin dezvoltate se confruntă cu mari provocări. La nivel național, femeile din regiunile-capitală tind să aibă mai multe realizări și să fie mai puțin dezavantajate. În general, regiunile cu un indice mai scăzut de performanță în rândul femeilor au un produs intern brut pe cap de locuitor mai scăzut, în timp ce regiunile cu un nivel mai ridicat de realizări în rândul femeilor se bucură de un nivel mai ridicat de dezvoltare umană. În cele din urmă, calitatea guvernării este mai ridicată în regiunile în care femeile au realizări mai multe.

Pe lângă [documentul de lucru, datele subiacente și instrumentele interactive](https://ec.europa.eu/regional_policy/en/information/maps/gender-equality-monitor)[Căutați traducerile disponibile pentru linkul precedentEN**•••**](javascript:void(0)), rezultatele sunt, de asemenea, disponibile pe această [PAGINĂ DE DATE INTERACTIVĂ](https://cohesiondata.ec.europa.eu/stories/s/Regional-gender-equality-in-the-EU/vtrw-h5vm/).

**Date de contact**

**Ștefan TURCU** E-mail [stefan.turcu@ec.europa.eu](mailto:stefan.turcu@ec.europa.eu)

Număr de telefon 0724 232 197

\*

Comisia anunță câștigătorii din 2021 ai Premiului Megalizzi – Niedzielski pentru jurnaliștii aspiranți și lansează o nouă cerere de propuneri

**Comisia a** [**anunțat**](https://audiovisual.ec.europa.eu/en/video/I-211811) **câștigătorii ediției din 2021 a Premiului Megalizzi – Niedzielski pentru jurnaliștii aspiranți: Irene Barahona Fernández din Spania și Jack Ryan din Irlanda.**

Irene și Jack au primit premiul pentru activitatea lor promițătoare, dedicarea față de jurnalismul de calitate și atașamentul față de valorile UE.

Comisarul pentru coeziune și reforme, Elisa **Ferreira**, a declarat: *Constatăm cu bucurie că tinerii jurnaliști europeni sunt plini de energie și își manifestă interesul față de UE. Pe parcursul crizei provocate de pandemia de COVID-19 ni s-a demonstrat, încă o dată, importanța unor mijloace de comunicare corecte și informative. O presă liberă, la fel ca toate instituțiile democrației, nu trebuie considerată un lucru de la sine înțeles; trebuie să udăm copacul democrației dacă vrem să beneficiem în continuare de roadele acestuia. Este important să ne gândim la viitorul jurnalismului și să îi sprijinim și încurajăm pe tinerii jurnaliști. De aceea, am lansat o nouă rundă de sprijin pentru mass-media.”*

În cursul ceremoniei de decernare a premiilor, Comisia a lansat [a 5-a cerere de propuneri](https://ec.europa.eu/regional_policy/en/newsroom/funding-opportunities/calls-for-proposal/)[Căutați traducerile disponibile pentru linkul precedentEN**•••**](javascript:void(0)) care sprijină măsurile de informare cu privire la politica de coeziune a UE, cu un buget total de 7 milioane de euro. Mass-media, precum și universitățile, agențiile de comunicare și alte entități private și organisme publice sunt invitate să își prezinte propunerile de raportare independentă din punct de vedere editorial cu privire la politica de coeziune. Comisia va acoperi 80 % din costul proiectelor, cu granturi în valoare de până la 300.000 de euro pentru beneficiarii selectați. Termenul de depunere a candidaturilor este 11 ianuarie 2022.

[Premiul Megalizzi – Niedzielski pentru jurnaliștii aspiranți](https://ec.europa.eu/regional_policy/en/policy/communication/youth4regions/prize_mn)[Căutați traducerile disponibile pentru linkul precedentEN**•••**](javascript:void(0)) a fost lansat în 2019 și onorează memoria lui Antonio Megalizzi și a lui Bartek Pedro Orent-Niedzielski, tineri jurnaliști europeni cu un atașament puternic față de UE și față de valorile sale, care și-au pierdut viața în urma unui atac terorist care a avut loc la Strasbourg la sfârșitul anului 2018.

Exemple de acțiuni de comunicare ale beneficiarilor anteriori sunt disponibile pe această [hartă interactivă](https://ec.europa.eu/regional_policy/en/policy/communication/comm_action_calls/)[Căutați traducerile disponibile pentru linkul precedentEN**•••**](javascript:void(0)).

**Vivian Loonela** E-mail [vivian.loonela@ec.europa.eu](mailto:vivian.loonela@ec.europa.eu)

Număr de telefon +32 229 66712

**Veronica Favalli** E-mail [veronica.favalli@ec.europa.eu](mailto:veronica.favalli@ec.europa.eu)

Număr de telefon +32 229 87269

\*

Comisia lansează lucrările pentru desemnarea anului 2022 drept Anul european al tineretului

**În urma anunțului făcut de președinta von der Leyen în discursul său din 2021 privind starea Uniunii, Comisia a adoptat propunerea sa oficială pentru desemnarea anului 2022 drept Anul european al tineretului.**

În urma anunțului făcut de președinta **von der Leyen** în [discursul său din 2021 privind starea Uniunii](https://ec.europa.eu/commission/presscorner/detail/ro/SPEECH_21_4701)[Căutați traducerile disponibile pentru linkul precedentRO**•••**](javascript:void(0)), Comisia a adoptat astăzi propunerea sa oficială pentru desemnarea anului 2022 drept Anul european al tineretului. Europa are nevoie de viziunea, angajamentul și participarea tuturor tinerilor pentru a construi un viitor mai bun care să fie mai verde, mai favorabil incluziunii și mai digital. Prin această propunere, Europa depune eforturi pentru a oferi tinerilor oportunități mai multe și mai bune pentru viitor. Comisia publică, de asemenea, cel mai recent [raport al UE privind tineretul](https://ec.europa.eu/transparency/documents-register/detail?ref=SEC(2021)349&lang=en)), care oferă o imagine de ansamblu asupra situației tinerilor europeni din perspectiva educației, formării, învățării, ocupării forței de muncă și participării civice și politice.

Prin intermediul Anului european al tineretului, Comisia, în cooperare cu Parlamentul European, cu statele membre, cu autoritățile regionale și locale, precum și cu părțile interesate și tinerii înșiși intenționează:

* **să onoreze și să sprijine generația** care a făcut cele mai mari sacrificii în timpul pandemiei, oferindu-le noi speranțe, forță și încredere în viitor, prin evidențierea modului în care tranziția verde și cea digitală oferă perspective și oportunități reînnoite;
* **să încurajeze toți tinerii**, în special pe cei cu mai puține oportunități, pe cei proveniți din medii defavorizate, din zone rurale sau îndepărtate sau care aparțin unor grupuri vulnerabile, să devină cetățeni activi și actori ai schimbării pozitive;
* **să promoveze oportunitățile** oferite tinerilor de politicile UE, cu scopul de a sprijini dezvoltarea personală, socială și profesională a acestora. Anul european al tineretului va merge mână în mână cu punerea în aplicare cu succes a instrumentului [NextGenerationEU](https://ec.europa.eu/info/strategy/recovery-plan-europe_ro)[Căutați traducerile disponibile pentru linkul precedentRO**•••**](javascript:void(0)) în ceea ce privește oferirea de locuri de muncă, oportunități în materie de educație și formare de calitate; precum și
* **să se inspire** din acțiunile, viziunea și cunoștințele tinerilor pentru a consolida și a revigora în continuare proiectul comun al UE, pe baza [Conferinței privind viitorul Europei](https://futureu.europa.eu/assemblies/citizens-panels?locale=ro).

Comisia elaborează în prezent programul său de activități și toate părțile interesate vor fi invitate să își prezinte ideile și propunerile. În zilele următoare va fi lansat un sondaj dedicat pe [Portalul pentru tineret](https://europa.eu/youth/home_ro)[Căutați traducerile disponibile pentru linkul precedentRO**•••**](javascript:void(0)). În colaborare cu alte instituții ale UE, cu statele membre, cu organizațiile societății civile și cu tinerii, Comisia va organiza pe tot parcursul anului o serie de activități la nivel european, național, regional și local și va lua în considerare noi inițiative. Domeniul de aplicare al activităților va acoperi aspecte care afectează în principal tinerii, urmând prioritățile evidențiate de [obiectivele pentru tineret](https://youth-goals.eu/), cum ar fi egalitatea și incluziunea, sustenabilitatea, sănătatea mintală și bunăstarea, precum și locurile de muncă de calitate. Acestea vor implica tineri din afara UE. Comisia le solicită statelor membre să desemneze câte un coordonator național responsabil cu organizarea participării lor la Anul european al tineretului.

Propunerea Comisiei va fi dezbătută acum de Parlament și de Consiliu, ținându-se seama de avizul Comitetului Economic și Social European și al Comitetului Regiunilor. Se preconizează că evenimentele și activitățile vor demara în luna ianuarie.

**Declarațiile membrilor colegiului:**

Președinta Comisiei Europene, Ursula **von der Leyen**, a declarat: „*Pandemia i-a privat pe tineri de multe oportunități – de a se întâlni și de a-și face noi prieteni, de a cunoaște și de a explora noi culturi. Deși nu le putem oferi timpul înapoi, propunem astăzi ca anul 2022 să fie desemnat Anul european al tineretului. De la aspecte legate de climă la aspecte sociale și digitale, tinerii se află în centrul procesului nostru de elaborare a politicilor și al priorităților noastre politice. Ne angajăm să îi ascultăm, așa cum facem în cadrul Conferinței privind viitorul Europei, și dorim să colaborăm cu ei pentru a modela viitorul Uniunii Europene. Uniunea este mai puternică dacă îmbrățișează aspirațiile tinerilor, fiind întemeiată pe valori și pe acțiuni îndrăznețe.*”

Margaritis **Schinas**, vicepreședintele pentru promovarea modului nostru de viață european, a declarat: „*Uniunea noastră este un spațiu de libertate, valori, oportunități și solidaritate, unic în lume. Pe măsură ce ieșim mai puternici împreună din pandemie, Anul european al tineretului 2022 va promova aceste principii în întreaga Europă pentru tânăra noastră generație și împreună cu aceasta. Este de datoria noastră să o protejăm și să o responsabilizăm, deoarece diversitatea, curajul și îndrăzneala ei sunt esențiale pentru viitorul nostru ca europeni.”*

Comisarul pentru inovare, cercetare, cultură, educație și tineret, Mariya **Gabriel**, a declarat: „*Anul european al tineretului ar trebui să aducă o schimbare de paradigmă în ceea ce privește modul în care îi includem pe tineri în politici și în procesul decizional. Obiectivele Anului european al tineretului sunt acelea de a-i asculta și de a-i implica pe tineri, precum și de a promova oportunități concrete pentru aceștia. De asemenea, trebuie să reducem decalajul dintre generații. Tinerii de astăzi sunt mai puțin interesați de formele tradiționale de participare, dar sunt activi în apărarea a ceea ce cred, angajându-se în noi modalități de a face acest lucru. Acest an al tineretului dorește să aducă un omagiu tinerilor și să recunoască angajamentul acestora. Prin această decizie, lansăm un proces de creare în comun împreună cu toate părțile interesate pentru a contribui la organizarea cu succes a Anului european al tineretului.”*

**Context**

Anul european al tineretului va merge mână în mână cu [NextGenerationEU](https://europa.eu/next-generation-eu/index_ro)[Căutați traducerile disponibile pentru linkul precedentRO**•••**](javascript:void(0)), care redeschide perspective pentru tineri, inclusiv locuri de muncă, oportunități de educație și formare de calitate pentru Europa viitorului, și sprijină participarea tinerilor în societate.

Anul tineretului va căuta să realizeze sinergii și complementaritate cu alte programe ale UE care vizează tineretul în întregul spectru de politici – de la programe de dezvoltare rurală axate pe tinerii agricultori la programe de cercetare și inovare și de la coeziune la acțiuni privind schimbările climatice – inclusiv programe ale UE cu impact internațional sau de natură transnațională.

În afară de [Erasmus+](https://erasmus-plus.ec.europa.eu/) și [Corpul european de solidaritate](https://europa.eu/youth/solidarity/young-people/about_ro)[Căutați traducerile disponibile pentru linkul precedentRO**•••**](javascript:void(0)), cu bugete de 28 de miliarde de euro și, respectiv, 1 miliard de euro pentru perioada financiară actuală, [Garanția pentru tineret](https://ec.europa.eu/social/main.jsp?catId=1079&langId=ro) și [Inițiativa privind ocuparea forței de muncă în rândul tinerilor](https://ec.europa.eu/social/main.jsp?catId=1176&langId=ro) ale UE creează mai multe oportunități pentru tineri. În același timp, în 2022 va fi lansat un nou program intitulat ALMA, pentru a sprijini mobilitatea profesională transfrontalieră a tinerilor defavorizați.

[Strategia UE pentru tineret](https://europa.eu/youth/strategy_ro)[Căutați traducerile disponibile pentru linkul precedentRO**•••**](javascript:void(0)) 2019-2027 reprezintă cadrul pentru cooperarea în domeniul politicii UE pentru tineret. Ea sprijină participarea tinerilor la viața democratică și urmărește să garanteze că toți tinerii participă la societate. [Dialogul UE cu tinerii](https://europa.eu/youth/strategy/euyouthdialogue_ro)[Căutați traducerile disponibile pentru linkul precedentRO**•••**](javascript:void(0)) este un instrument central în aceste eforturi.

În fine, [Conferința privind viitorul Europei](https://futureu.europa.eu/?locale=ro), care își va trage concluziile tot în 2022, asigură faptul că opiniile tinerilor cu privire la viitorul Uniunii sunt ascultate. O treime din participanții la [grupurile de dezbatere ale cetățenilor europeni](https://futureu.europa.eu/assemblies/citizens-panels/?locale=ro) și din reprezentanții grupurilor la [plenul conferinței](https://futureu.europa.eu/pages/plenary?locale=ro) este compusă, de asemenea, din tineri, în timp ce președintele Forumului European de Tineret participă, de asemenea, la plenul conferinței.

**Pentru mai multe Informații**

[Raportul UE privind tineretul](https://ec.europa.eu/transparency/documents-register/detail?ref=SEC(2021)349&lang=en))

[Portalul european pentru tineret](https://europa.eu/youth/home_ro)[Căutați traducerile disponibile pentru linkul precedentRO**•••**](javascript:void(0))

**Date de contact**

**Ștefan TURCU** E-mail [stefan.turcu@ec.europa.eu](mailto:stefan.turcu@ec.europa.eu)

Număr de telefon 0724 232 197

\*

**Coronavirus: UE continuă să ofere asistență României**

**În urma unei solicitări de asistență din partea României, Comisia Europeană mobilizează asistență în vederea tratării numărului mare de pacienți cu COVID-19 din țară.**



Prin intermediul mecanismului de protecție civilă al UE, aceasta a furnizat 200 de concentratoare de oxigen din rezerva medicală strategică rescEU depozitată în Țările de Jos, 50 de concentratoare de oxigen provenind din Polonia și 5 200 de flacoane de anticorpi monoclonali din Italia.

În plus, 15 ventilatoare și 8 concentratoare de oxigen vor fi transportate din Danemarca în România prin intermediul acestui mecanism.

Comisarul pentru gestionarea crizelor, Janez **Lenarčič,** a declarat:  *UE este alături de România, întrucât COVID-19 continuă să reprezinte o amenințare la adresa vieții umane și pune o presiune extremă asupra sistemului de sănătate. Aș dori să le mulțumesc Danemarcei, Italiei, Poloniei și Țărilor de Jos pentru că au acordat rapid asistență României. România a fost un membru foarte activ al familiei de protecție civilă din UE, oferindu-le asistență altor țări pe toată durata pandemiei. Cele mai recente livrări către România demonstrează că solidaritatea UE funcționează în mod reciproc.*

De la izbucnirea pandemiei, prin [mecanismul de protecție civilă al UE](https://ec.europa.eu/echo/what/civil-protection/mechanism_fr) [Căutați traducerile disponibile pentru linkul precedentFR**•••**](javascript:void(0))s-a coordonat și cofinanțat livrarea a peste 190 de milioane de echipamente medicale și individuale de protecție, s-au consolidat spitalele cu personal medical suplimentar și s-au furnizat vaccinuri și alte echipamente esențiale în peste 55 de țări. În plus, UE a instituit o rezervă medicală strategică [rescEU](https://ec.europa.eu/echo/what/civil-protection/resceu_fr)[Căutați traducerile disponibile pentru linkul precedentFR**•••**](javascript:void(0)) și un mecanism de distribuție în cadrul mecanismului de protecție civilă al UE.

Rezerva permite livrarea rapidă de echipamente medicale găzduite de Belgia, Danemarca, Germania, Grecia, Ungaria, România, Slovenia, Suedia și Țările de Jos.

**Detalii**

**Date de contact**

**Balazs Ujvari** E-mail [balazs.ujvari@ec.europa.eu](mailto:balazs.ujvari@ec.europa.eu)

Număr de telefon +32 229 54578

**Daniel Puglisi** E-mail [daniel.puglisi@ec.europa.eu](mailto:daniel.puglisi@ec.europa.eu)

Număr de telefon +32 229 69140

Sursa: Reprezentanța în România a Comisiei Europene https://romania.representation.ec.europa.eu/index\_ro

|  |  |
| --- | --- |
|  | Sunaţi la numărul gratuit\* valabil pentru toate cele 27 de state-membre în cursul orelor de lucru  (9-8:30 CET în timpul săptămânii) 00 800 6 7 8 9 10 11  sau sunaţi la numărul de telefon + 32-2-299.96.96 accesibil de oriunde din lume (tarif normal). |
| *\*Anumiţi operatori de telefonie mobilă nu permit accesul la numerele cu prefixul 00800 sau taxează aceste apeluri. În unele cazuri, aceste apeluri pot fi taxate dacă sunt efectuate de la o cabină telefonică sau de la hotel.* | |

Acest Buletin Informativ vă aparţine şi ne dorim să cuprindă exact informaţiile care prezintă interes pentru dumneavoastră.

Sugestiile referitoare la genul de informaţie pe care doriţi să o regăsiţi în cuprinsul Buletinului informativ pot fi transmise pe adresa de poştă electronică.

De asemenea, aveţi la dispoziţie şi chestionarul de evaluare a Buletinului Informativ pe care îl puteţi descărca de pe pagina de internet a instituţiei, de la secţiunea „Buletin informativ”.

**Instituţia Prefectului - Judeţul Hunedoara**

Deva, 330025, Bdul 1 Decembrie 1918, nr. 28

**Tel.: 0254 211 850/1**;

**Fax: 0254 215 099**; **0254 215 010**

[prefhd@prefecturahunedoara.ro](mailto:prefhd@comser.ro); https://hd.prefectura.mai.gov.ro/